open-index/open-wikipedia-markdown huggingface dataset:
செப்புத் திருமேனிகள்

கோயில்களில் இடம் பெறும் சிற்பங்களில் செப்புத் திருமேனிகள் தனிச்சிறப்பு மிக்கவை. ஏனெனில் பிற சிற்பங்கள் கல்லில் செதுக்கப்படும் அல்லது சுதையில் உருவாக்கப்படும். ஆனால் செப்புத் திருமேனிகளோ ஐம்பொன்னில்  பார்க்கப்படுகின்றன. ஐம்பொன்னில் செம்பு அதிக அளவில் இடம் பெறுவதால் இவை செப்புத் திருமேனிகள் என்றழைக்கப்படுகின்றன.

## செப்புத் திருமேனி உருவங்கள்

தொடக்கக் காலத்தில் இறைவனது உருவங்கள் மட்டும் வார்க்கப்பட்டதால் அவை திருமேனிகள் என்றழைக்கப்பட்டன. பின்னர் நாளடைவில் ஆழ்வார்கள், நாயன்மார்கள் மற்றும் அரசர்கள் என இறைவனல்லாத உருவங்களும் வார்க்கப்பட்டன.

## இறை வழிபாட்டில் செப்புத் திருமேனிகள்
இறை வழிபாட்டில் செப்புத்திருமேனிகள் பல்லவர், சோழர் காலத்தில் ஐம்பொன்னாலான வார்ப்புத் திருமேனிகள் பல்வேறு கோயில்களில் பயன்படுத்தப்பட்டு உற்சவராகப் பயன்படுத்தப்பட்டு வருவதை இன்றும் தமிழகக் கோயில்களில் காணலாம். தஞ்சை பெரிய கோயிலில் காணும் கல்வெட்டுக்களில் குறிக்கப்படும் செப்புத்திருமேனிகள் உலகப் புகழ்பெற்றவையாகும். ராஜராஜன் பல சிறந்த தெய்வ உருவங்களை செம்பில் வடித்தருளியுள்ளான். சோழ மன்னர்களின் ஆட்சிக்காலம் செப்புத்திருமேனிகளின் பொற்காலம் எனலாம்.  

## செப்புத் திருமேனி உருவான காரணம்

இறைவன் குடியிருக்கும் கோயிலுக்கு தினமும் சென்று வழிபடும் மனிதர்களை அவர்கள் குடியிருக்கும் இடம் தேடி இறைவனே வந்து அருள் புரிதல் என்பதற்காகவும், அரசன் எவ்வாறு நகர்வலம் வருகின்றாரோ அது போல உயிர்களைக் காக்கும் இறைவனும் மக்களைக் காக்கும் பொருட்டு திருவீதிஉலா வர வேண்டும் என்பதுவும் செப்புத் திருமேனிகள் உருவானதற்கான அடிப்படைக் காரணமாகும்.

கோயில் கருவறையில் உள்ள இறைவனது உருவமானது (மூலவர்) கும்பாபிசேகத்தின் போது மந்திரங்கள் கூறி பிரதிஷ்டை செய்யப்படுவதால் அப்பொழுது முதல் அந்த இறையுருவத்திற்கு இறைத்தன்மை வந்து விடுவதாக நம்பப்படுகிறது. அவ்வாறு இறைத்தன்மை கொண்ட் இறையுருவை அசைத்தாலோ அல்லது வெளியில் எடுத்தாலோ அவ்விறையுருவிலுள்ள இறைத்தன்மை மறைந்துவிடும் என்பதால் பிரதிஷ்டை செய்யப்பட்ட இறையுருவை வெளியில் எடுப்பதில்லை. இத்தகைய சூழலில் இறைவன் திருவீதி உலா வரவேண்டும் எனில் அதற்கு இறைவனின் வேறு உருவம் தேவைப்பட்டது. இதன் காரணமாகவே செப்புத் திருமேனிகள், கருவறையிலுள்ள மூலவரது உருவம் எத்தகைய் சிற்பவமைதியுடன் படைக்கப்பட்டதோ அதே சிற்பவமைதியுடன் படைக்கப்பட்டன.

## ஆதாரம்

* டாக்டர் அம்பை மணிவண்ணன் எழுதிய “ கோயில் ஆய்வும் நெறிமுறைகளும்” நூல் பக்கம் 174.

## இவற்றையும் பார்க்கவும்
* நாகப்பட்டின புத்தர் செப்புத்திருமேனிகள்
பகுப்பு: சிற்பக்கலை
பகுப்பு:இந்துக் கோயிலில் காணும் பொருட்கள்
கிர் தேசியப் பூங்கா

**கிர் தேசியப் பூங்கா** (**Gir National Park**) இந்தியாவின் குஜராத் மாநிலத்தின், சௌராட்டிர தீபகற்பத்தில், கிர் சோம்நாத் மாவட்டத்தில், ஆசிய சிங்கங்களுக்கான புகலிடமாகும். இது இந்தியாவில் மட்டுமல்லாது ஆசிய அளவிலும் தனித்தன்மை வாய்ந்தது.

## சிங்கங்களின் சரணாலயம்
இது சிங்கங்களின் சரணாலயமாக உள்ளது. 1412 சதுர கிலோமீட்டர் பரப்பளவு கொண்ட இந்தக் காடுகளில்  சிங்கங்கள், வங்கப் புலிகள், சிறுத்தைகள் உள்ளன. மே 2015 அன்று மேற்கொண்ட் 14வது ஆசியச் சிங்கங்களின் கணக்கெடுப்பின்படி, கிர் தேசியப் பூங்காவில் 523 சிங்கங்கள் கணக்கெடுக்கப்பட்டது. அவைகளில் ஆண் சிங்கங்கள் 109, பெண் சிங்கங்கள் 201 மற்றும் இளஞ்சிங்கங்கள் 213ஆக உள்ளது.

## மற்ற விலங்குகள்
காட்டுப் பன்றிகள், புள்ளிமான், கடம்பை மான், இந்தியச் சிறுமான், மலைப் பாம்புகள், முதலைகள், காட்டு மாடுகள் ஆகியனவும் இங்கு உள்ளன. 

## மேற்கோள்கள்


## வெளி இணைப்புகள்
* குஜராத் சாலைப் பாலத்தில் வாகன ஓட்டிகளை மிரட்டிய சிங்கம்: போக்குவரத்து பாதிப்பு 

பகுப்பு:தேசியப் பூங்காக்கள்
பகுப்பு:இந்திய தேசியப் பூங்காக்கள்
பகுப்பு:குசராத்து
பகுப்பு:குசராத்தில் சுற்றுலாத்துறை
பகுப்பு:கிர் சோம்நாத் மாவட்டம்
ஜி. எஸ். எல். வி மார்க் III

**புவி ஒத்தியங்கும் செயற்கைக்கோள் ஏவூர்தி மார்க் III** (The Geosynchronous Satellite Launch Vehicle Mark III) புவி ஒத்தியங்கும் வட்டணையில் 
ஏவப்படும் செயற்கைக்கோள் ஏவூர்தி ஆகும்.  இசுரோ (ISRO)வினால் வடிவமித்துக் கட்டமைக்கப்பட்ட இது ஒரு முறை மட்டுமே ஏவும் மீளப்பயன்பட இயலாத வகை  ஏவூர்தி ஆகும். 5 ஜூன் 2017 அன்று 17:28 மணியளவில் இந்தியாவின் *சத்தீசு தவான்* விண்வெளி  மையத்திலிருந்து *ஜிசாட்-19* (GSAT-19) செயற்கைக்கோளுடன் விண்ணில் ஏவப்பட்டது.இந்த ஏவூர்தியால் புவி ஒத்தியங்கும் வட்டணைக்குச் செயற்கைக் கோள்களைச் செலுத்த இயலும். மேலும் விண்வெளிக்கு மனிதர்களை அனுப்பவும் இயலும். இந்த  ஏவூர்தியின் மூன்றாவது அடுக்கில் தண்ணியக்கப் பொறி பயன்படுத்தப்படுகிறது. இதனால் அதிக எடையுடைய விண்கலங்களை ஏவ இயலும்.  

## வரலாறு
*புவி ஒத்தியங்கும் செயற்கைக்கோள் ஏவூர்தி மார்க் III* மேம்பாட்டுப் பணிகள் 2000 ஆண்டுகளில் தொடங்கப்பட்டு முதல் ஏவுதல் 2009 - 2010 கால இடைவெளியில்நிகழலாம் எனத் திட்டமிடப்பட்டது. பல்வேறு காரணிகளால் திட்டமிட்டபடி ஏவ இயலாமல் போனது. 15 ஏப்ரல் 2010 *புவி ஒத்தியங்கும் செயற்கைக்கோள் ஏவூர்தி மார்க் II*  ஏவூர்தியின் மேலடுக்கு ந்தண்னியக்கப் பொறி]] சரியாக இயங்காமல் தோல்வியடைந்ததும் தாமதத்திற்கான காரணங்களில் ஒன்றாகும்.

### தன்ணியக்கப் பொறி மேம்பாடு
1987 ஆம் ஆண்டில் இந்திய அரசு *இன்சாட்-2* வகைச் செயற்கைக் கோள்களை விண்ணில் ஏவ இசைவு அளித்தது. இவ்வகைச் செயற்கைக்கோள்களின் எடை 2 டன்களுக்கும் அதிகமாக இருந்ததால் புவி ஒத்தியங்கும் வட்டணைக்குச் செயற்கைக் கோள்களைச் செலுத்த தண்னியக்கப் பொற் தேவையானதாக இருந்தது. உருசியாவிடமிருந்து இவ்வகைப் பொறிகளை வாங்க செய்யப்பட்ட ஒப்பந்தம் அமெரிக்காவின் எதிர்ப்பால் தடைசெய்யப்பட்டது. இதன் காரணமாக உருசிய வடிவமைப்பில் உள்நாட்டிலேயே *தண்னியக்கப்* பொறி வடிவமைத்துக் கட்டமைப்பட்டது.

## ஏவூர்தி வகைகள்
புவி ஒத்தியங்கும் செயற்கைக்கோள் ஏவூர்தி மார்க் III ஏவூர்தி வடிவமைப்பைக் கீழ்க்கண்ட  ஏவூர்திகளுடன் ஒப்பிடலாம்,
*அங்காரா ஏவுகலங்கள்
*பால்கன் 9
*டெல்டா IV
*லாங் மார்ச் 3பி
*டைட்டன் IIIசி
*எச்2ஏ

## மேற்கோள்கள்

## வெளி இணைப்புகள்
அறிவியல் சாதனை: இஸ்ரோவின் பாகுபலி, தி இந்து, 2017 சூன் 13 

பகுப்பு:இந்திய விண்வெளித் திட்டங்கள்
பகுப்பு:விண்வெளிக்கலங்கள்
பகுப்பு:ஏவூர்திகள்
ருக்மாங்கதன்

* ருக்மாங்கதன் - இந்து தொன்மவியல் மாந்தர்
* ருக்மாங்கதன் (எழுத்தாளர்) - அரசறிவியல் அறிஞர்.
* ருக்மாங்கதன் (திரைப்படம்).
ருக்மாங்கதன் (எழுத்தாளர்)

**ருக்மாங்கதன்** ஓர் எழுத்தாளர், மொழிபெயர்ப்பாளர், அரசறிவியலாளர்.  உலகின் மிக முக்கிய அரசியல் நூல்களில் ஒன்றான யோன் லாக்கின் **அரசின் இரண்டு வியாசங்கள்** (Two Treatises of Government) என்பதன் இவரது தமிழாக்கம், மிக ஆழமான கருத்துகளை தமிழுக்கு தந்தது.

## நூல்கள்
* கிரேக்க அறிஞர்கள் - சாக்ரடீச் மற்றும் பிளேட்டோ
* அரிஸ்டாலின் அரசியல்
* அரசியல் கடமைப் பொறுப்பு
* அரசாங்கம் பற்றிய ஆய்வுக்கட்டுரை

பகுப்பு:அறிவியல் தமிழ் எழுத்தாளர்கள்
பகுப்பு:தமிழ் அரசறிவியலாளர்கள்
பகுப்பு:பிறமொழி-தமிழ் மொழிபெயர்ப்பாளர்கள்
பகுப்பு:அறிவியல் தமிழ் மொழிபெயர்ப்பாளர்கள்
மேலாண்மை கல்வித் துறை இ. தொ. க சென்னை

**மேலாண்மை கல்வித் துறை, இ. தொ. க சென்னை**, இந்திய மாநகர் சென்னையில் இந்திய தொழில்நுட்பக் கழகம் சென்னையின் மேற்பார்வையில் உள்ள ஓர் வணிகக் கல்வி பள்ளியாகும்.

## வரலாறு
இ.தொ.க சென்னை 1959ஆம் ஆண்டு நிறுவப்பட்டது. அக்கழகத்தின் மானுடவியல் மற்றும் சமூக அறிவியல் துறை 1959 முதலே மேலாண்மைக் கல்வியை தொழில்நுட்ப முதுநிலை (தொழிலக பொறியியல்) (M. Tech Industrial Engineering) பட்டம் வழங்கி வந்தது. ஓர் முழுமையான முதுநிலை வணிக மேலாண்மை (MBA) பட்டப்படிப்பை 2001ஆம் ஆண்டு துவக்கியது. இ. தொ. க சென்னையில் மேலாண்மை கல்வித் துறை, முறையாக ஏப்ரல் 2004ஆம் ஆண்டு நடப்புக்கு வந்தது.

## பட்டப் படிப்புகள்
தற்போது, இத்துறை முதுநிலை வணிக மேலாண்மை (MBA),ஆய்வுவழியே முதுநிலை அறிவியல் (MS) மற்றும் முனைவர் (PhD) பட்டங்களை வழங்கி வருகிறது.
### எம். பி. ஏ
முதுநிலை வணிக மேலாண்மை பட்டப்படிப்பு இரண்டு ஆண்டுகளில் எட்டு காலாண்டுகளில் அமைக்கப்பட்டுள்ளது. ஒவ்வொரு காலாண்டிற்கும் ஐந்து அல்லது ஆறு பாடங்கள் படிக்க வேண்டும். முதல் ஆண்டில் அனைத்து மாணவர்களுக்கும் பொதுவான அடிப்படைப் பாடங்கள் எடுக்கப்படுகின்றன. இரண்டாமாண்டில் பெரும்பாலும் விருப்பப் பாடங்களும் குறைந்த அடிப்படைப் பாடங்களும் அமைந்துள்ளன. இரு ஆண்டுகளுக்கும் இடையிலான வேனிற்கால இடைவேளையில் ஏதாவது ஓர் நிறுவனத்தில் வேனிற்கால திட்டப்பணி ஆற்ற வேண்டும். 

ஆளெடுப்புக்கு வரும் துவக்க நிறுவனங்கள் தமக்கு வேண்டிய பாடங்களை படிக்க தேர்ந்தெடுக்கப்பட்ட மாணவர்களுக்கு பரிந்துரைக்கலாம். தவிர கடைசி காலாண்டில் தமது நிறுவனங்களில் ஆய்வுப்பணி செய்து நிறுவனத்தில் இணைவதை எளிதாக்கலாம்.

மாணவர் பதிவு 60 - 65 எண்ணிக்கையில் தேசிய அளவில் இ.தொ.க மற்றும் இந்திய அறிவியல் கழகத்தால் நடத்தப்படும் ஒருங்கிணைந்த மேலாண்மை நுழைவு தேர்வு மூலம் மற்றும் குழு விவாதம்/நேர்முகத் தேர்வு அடிப்படையில் தேர்வு செய்யப்படுகிறார்கள்.

## கூட்டுறவு
### மன்ஹைம் வணிகப் பள்ளி, ஜெர்மனி
மன்ஹைம் வணிகப் பள்ளி, ஜெர்மனி (Mannheim Business School,Germany)உடன் மாணவர்கள் மற்றும் ஆசிரியர்களை மாற்றிக்கொள்ளும் வகையான புரிந்துணர்வு உடன்பாடு ஏற்பட்டுள்ளது.இரு கல்விக்கூடங்களின் மாணவர்களும் மற்றொன்றில் ஓர் செமசுடர் கல்வித்திட்டம் பயில வழிவகை செய்யப்பட்டுள்ளது.

### இந்திய வணிகப் பள்ளி
நவம்பர் 2007ஆம் ஆண்டு, இத்துறை ஐதராபாத்தில் உள்ள இந்திய வணிகப் பள்ளி(ISB)யுடன் கூட்டு ஆராய்ச்சிகள் மேற்கொள்ள உடன்பாடு கண்டுள்ளது

## மேற்கோள்கள்

## புற இணைப்புகள்
* Department of Management Studies IIT Madras Official Website 
* Alumni website .
* SAMANVAY - The Annual B-School festival of DOMS-IITM. 
* Research collaboration with ISB, Hyderabad.

பகுப்பு:இந்திய மேலாண்மை பள்ளிகள்
பகுப்பு:இந்திய தொழில்நுட்பக் கழகங்கள்
பகுப்பு:தமிழக மேலாண்மை பள்ளிகள்
கட்டமைப்பியம்

**கட்டமைப்பியல்** (*Structuralism*) அல்லது **அமைப்பியல்** என்பது, ஒரு குறிப்பிட்ட துறையை ஒன்றுடன் ஒன்று தொடர்புள்ள பகுதிகளைக் கொண்ட சிக்கலான ஒன்றாக எடுத்துக்கொண்டு பகுப்பாய்வு செய்ய முயலும் மனித அறிவியல் சார்ந்த ஒரு அணுகுமுறை ஆகும். இது மொழியியலில் பேர்டினண்ட் டி சோசர் (1857-1913) என்பவர் செய்த ஆய்வுகளிலிருந்து தொடங்கியது. எனினும் பிரெஞ்சு அறிஞர்கள் இது பலதுறைகளிலுமான பரந்த பயன்பாட்டுக்கு உகந்தது என்பதை உணர்ந்து கொண்டனர். வெகு விரைவிலேயே இந்த மாதிரி மானிடவியல், உளவியல், உளப்பகுப்பாய்வியல், கட்டிடக்கலை போன்ற பல துறை ஆய்வுகளிலும் பயன்படலாயிற்று. இது கட்டமைப்பியம் ஒரு வழிமுறையாக மட்டுமன்றி ஒரு அறிவுசார் இயக்கமாகவே உருவாவதைக் கோடிட்டுக்காட்டியது. இது 1960களில் பிரான்சில் இருப்பியலியம் (existentialism) வகித்த இடத்தைப் பிடித்துக்கொண்டது.

1970களில் இது திறனாய்வாளர்களின் கடுமையான தாக்குதலுக்கு உள்ளானது. இவர்கள் இக் கொள்கை இறுக்கமானது எனவும் வரலாற்றுப் போக்குக்கு முரணானது எனவும் குற்றஞ்சாட்டினர். எனினும் மைக்கேல் போக்கல்ட், ஜாக் லாக்கான் போன்ற பல கட்டமைப்பியக் கோட்பாட்டாளர்கள் தொடர்ந்தும் கண்ட ஐரோப்பிய மெய்யியலில் செல்வாக்குச் செலுத்தி வந்தனர். அத்துடன் இக் கோட்பாட்டைக் கண்டித்தவர்களின், முக்கியமாக பின்கட்டமைப்பிய வாதிகளின், பெரும்பாலான அடிப்படை எடுகோள்கள் கட்டமைப்பியத்தின் தொடர்ச்சியே அன்றி வேறல்ல. 

அலிசன் அசிட்டர் என்பவருடைய கருத்துப்படி, அறிவுசார் போக்கை உருவாக்கிய கட்டமைப்பியம் தொடர்பில் நான்கு பொது எண்ணக்கருக்கள் உள்ளன. 
# முழுமையொன்றின் பகுதிகளின் அமைவிடத்தைத் தீர்மானிப்பது அதன் கட்டமைப்பு ஆகும். 
# கட்டமைப்பிய வாதிகள் ஒவ்வொரு தொகுதிக்கும் ஒரு கட்டமைப்பு உண்டு என நம்புகின்றனர். 
# கட்டமைப்பிய வாதிகள், ஒருமித்து இருப்பதற்கான கட்டமைப்பு விதிகள் குறித்தே கவனம் செலுத்துகின்றனரேயன்றி மாற்றங்கள் குறித்து அல்ல. 
# மேற்பரப்புக்கு அல்லது பொருள் தருவதுபோல் தோற்றமளிப்பதற்குப் பின்னணியில் இருக்கும் உண்மையான பொருள் கட்டமைப்பு ஆகும்.

## வரலாறு
கட்டமைப்பியம் 20 ஆம் நூற்றாண்டின் பின்னரைப் பகுதியில் தொடங்கி, மொழி, பண்பாடு, சமூகம் போன்றவற்றை ஆய்வு செய்யும் துறைகளில் ஒரு புகழ் பெற்ற அணுகுமுறையாக வளர்ச்சியடைந்தது. மொழியியல் தொடர்பாக பேர்டினண்ட் டி சோசர் செய்த ஆய்வுகளே கட்டமைப்பியத்தின் தொடக்கமாகக் கொள்ளப்படுகின்றது. கட்டமைப்பியம் என்பதற்கு ஈடான ஆங்கிலச் சொல்லான "structuralism" என்பதை, பிரான்சு நாட்டவரான மானிடவியலாளர் குளோட் லெவி-இசுட்ராசு (Claude Lévi-Strauss) என்பவரின் ஆக்கங்களில் முதலில் கையாளப்பட்டது. இது பிரான்சில் கட்டமைப்பிய இயக்கத்தின் தோற்றத்துக்கு வித்திட்டதுடன், லூயிசு அல்தூசர், உளப்பகுப்பாய்வாளர் ஜாக் லாக்கன், கட்டமைப்பிய மார்க்சியவாதி நிக்காசு போலன்டாசு போன்ற சிந்தனையாளர்களுடைய ஆக்கங்களுக்கும் உந்து சக்தியாக அமைந்தது. கட்டமைப்பியம் குறியியலோடு (semiotics) நெருக்கமான தொடர்பு கொண்டது.

## மொழியியலில் கட்டமைப்பியம்
மனிதப் பண்பாட்டைக் குறிகளின் தொகுதியாகப் புரிந்து கொள்ளவேண்டும் என்று கட்டமைப்பியம் கூறுகின்றது. கட்டமைப்பியவாதிகள் ஒரு குறித்தொகுதியை உருவாக்க முயற்சி செய்தனர். 

## மானிடவியலிலும் சமூகவியலிலும் கட்டமைப்பியம்
மானிடவியலிலும், சமூகவியலிலும் உள்ள கட்டமைப்பியக் கோட்பாடுகளின் படி, ஒரு பண்பாட்டில் பல்வேறு செய்கைகள், தோற்றப்பாடுகள், செயற்பாடுகள் என்பவற்றின் மூலமாக பொருள் விளக்கங்கள் உருவாக்கப்படுகின்றன.

## மேற்கோள்கள்

## இவற்றையும் பார்க்கவும்
* செயற்பாட்டுக் கட்டமைப்பியம்
* கட்டமைப்பியப் பொருளியல்
* கட்டமைப்பியத் திரைப்படக் கோட்பாடு
* கட்டமைப்பியம் (உளவியல்)

பகுப்பு: மெய்யியல்
பகுப்பு:மொழியியல் கோட்பாடுகள்
என் இனிய இயந்திரா (புதினம்)

**என் இனிய எந்திரா** எனப்படுவது மறைந்த தமிழ் எழுத்தாளர் சுஜாதா எழுதிய ஒரு அறிவியல் புனைகதை ஆகும். 1980 களில் பிற்பகுதியில் எழுதிய இந்தப் புத்தகம் ஆனந்த விகடன் இதழில் ஒரு தொடராக வெளிவந்தமையும் குறிப்பிடத்தக்கது. இந்த நாவலின் தொடர்ச்சியாக மீண்டும் ஜீனோ எனும் புத்தகத்தையும் 1987ல்  ஆசிரியர் சுஜாதா எழுதி வெளியிட்டார்.

## கதைப் பின்னணி
கி.பி 2021 இல் நடப்பதாக இந்த நாவல் எழுதப்பட்டுள்ளது. ஜீவா எனும் ஒரு சர்வாதிகாரியின் ஆட்சியில் இந்தியத் துணைக்கண்டம் இருப்பதாக கதையமைப்பு செய்யப்பட்டுள்ளது. மக்களின் வாழ்க்கை அமைப்பு, வாழ்நாட்கள், பெற்றுக் கொள்ளும் குழந்தையின் பால், எண்ணிக்கை என்று அனைத்து விடயங்களிலும் இந்த சர்வாதிகாரி தலைமையிலான ஆட்சி கட்டுப்பாடுகளை விதிக்கின்றது. இதில் இருந்து நாட்டை மீட்க புறப்படும் ரவி, மனோ எனும் இரு புரட்சிக்காரர்களும் இவர்களுடன் சந்தர்ப்ப சூழ்நிலையால் இணைந்து கொள்ளும் நிலா எனும் பெண்ணைச் சுற்றியும் கதை நகர்கின்றது.

இந்தக் கதையில் முக்கியமான பாத்திரமாக ஜீனோ எனும் இயந்திர நாய் காட்டப்படுகின்றது. சாதாரண செல்லப்பிராணிக்கு பிரதியீடாகச் செய்யப்பட்ட இந்த இயந்திர நாய் மெல்ல மெல்ல தன் அறிவை விருத்தி செய்வதுடன் மனிதர்களைப் போல சிந்திக்கவும் தொடங்குகின்றது. ஆரம்பத்தில் பயம், இரக்கம், பாசம் போன்ற உணர்வுகளை அறியாதிருந்த நாய் மெல்ல மெல்ல அனைத்து மனித இயல்புகளையும் பெறத் தொடங்குகின்றது.

## குறிப்புகள்


பகுப்பு:சுஜாதாவின் புதினங்கள்
பகுப்பு:அறிபுனைத் தமிழ்ப் புதினங்கள்
பகுப்பு:1987 தமிழ் நூல்கள்
2008 இந்தியன் பிரீமியர் லீக்

இந்தியன் பிரீமியர் லீக்(IPL) இந்திய மட்டைப்பந்து வாரியத்தால்(BCCI) 2007 ஆம் ஆண்டில் உருவாக்கப்பட்ட  இருபதுக்கு-20 மட்டைப்பந்து பருவத் தொடர் ஆகும். அரங்கேற்றப் பருவப் போட்டிகள் 18 ஏப்ரல் 2008 துவங்கி 1 ஜூன் 2008 வரை நடந்தன.

எட்டு அணிகள் சுற்றுப் போட்டிகளில் விளையாடின. இதில் இருந்து நான்கு அணிகள் அரையிறுதிப் போட்டிகளுக்குத் தேர்வாயின. அதனையடுத்து அரையிறுதிப் போட்டிகளில் வென்ற இரண்டு அணிகளுக்கு இடையே இறுதிப் போட்டி நிகழ்ந்தது. கடைசிப் பந்து வரை சென்ற போட்டியில், ராஜஸ்தான் ராயல்ஸ் அணியானது சென்னை சூப்பர் கிங்க்ஸ் அணியை இறுதிப்போட்டியில் வென்று கோப்பையை வென்றது. அப்போட்டியில் யூசுப் பதான் ஆட்ட நாயகனாகவும், ஷேன் வாட்சன் தொடரின் சிறந்த ஆட்டக்காரராகவும் தேர்ந்தெடுக்கப்பட்டனர். சொஹைல் தன்வீர் அதிக விக்கெட் வீழ்த்திய பந்துவீச்சாளராக பழுப்புநீலத் தொப்பியையும், ஷான் மார்ஷ் அதிக ஓட்டங்கள் குவித்ததற்காக ஆரஞ்சு தொப்பியையும் வென்றனர். 19 வயதுக்குக் குறைந்த சிறந்த ஆட்டக்காரராக சிறீவத்ஸ் கோசுவாமி வென்றார். சிறந்த ஆட்ட உணர்வுக்கான தனி விருதை மகேந்திர சிங் தோனி தலைமையின் கீழ் சென்னை சூப்பர் கிங்க்ஸ் அணி வென்றது.

## விதிமுறைகளும் கட்டுப்பாடுகளும்
குழு நிலவரப்படி வெற்றிப்புள்ளிகள் பின்வருமாறு அளிக்கப்பட்டன:

ஆட்டம் வெற்றி தோல்வியின்றி முடியும் பட்சத்தில் இரு அணிகளுக்கும் இடையே ஒரு ஓவர் கொண்ட தீர்மானிக்கும் போட்டி நடத்தப்பட்டு முடிவு தீர்மானிக்கப்பட்டது..

குழு நிலவரத்தில், அணிகள் பின்வரும் தேர்வுமுறை அடிப்படையில் தரவரிசை காணப்படும்.

# அதிக பட்ச புள்ளிகளின் எண்ணிக்கை.
# சமநிலை வெற்றிகளின் எண்ணிக்கை.
# சமநிலை தொடர்ந்து இருப்பின் நிகர ஓட்ட வீதம்.
# சமநிலை தொடர்ந்து இருப்பின் குறைந்த பந்து வீச்சு வீதம்.
# சமநிலை தொடர்ந்து இருப்பின், சமநிலை கொண்ட அணிகள் சந்தித்த போட்டியின் முடிவு.

## வீரர்களுக்கான ஏலம்

சனவரி 2008ல் நடைபெற்ற ஏலத்தில் மகேந்திர சிங் தோனி1.5 மில்லியன் அமெரிக்க டாலருக்கு ஏலம் எடுக்கப்பட்டார். இவரே அதிகவிலைக்கு ஏலம் எடுக்கப்பட்டவராவார்.

## அணிகளும் நிலைகளும்

: முழு அட்டவணை  
::**(சி)** = இறுதி வெற்றியாளர்; **(ஆர்)** = இறுதிப் போட்டியில் தோற்ற அணி.

## நிகழ்விடம்




## முடிவுகள்
### குழு நிலை

## குழு நிலை
### 18&ndash;24_ஏப்ரல்

----

----

----

----

----

----

## மேற்கோள்கள்

பகுப்பு:இந்தியன் பிரீமியர் லீக்
பகுப்பு:2008 இல் விளையாட்டுகள்
ஊற்றங்கரை சித்தி விநாயகர் ஆலயம்

**ஊற்றங்கரை சித்தி விநாயகர் ஆலயம்** முல்லைத்தீவு மாவட்டத்தில் தண்ணியூற்று என்னும் கிராமத்தில் அமைந்துள்ளது. இவ்வாலயம் இயற்கை வனப்புடன் கூடிய வயலும் சுனைகளும் நிறைந்த பகுதியில் காணப்படுகிறது. இங்கு உள்ள தீர்த்தம் எப்போதும் நீர் நிறைந்து காணப்படும். அதில் நீர் செல்லும் கதவை எவ்வளவிற்கு உயர்த்தப்படுகிறதோ அந்தளவிற்கு நீர் தேங்கும். 

சித்திரை பெளர்ணமிக்கு தீர்த்தம் இங்கு சிறப்பாக நடைபெறும். 

பகுப்பு:முல்லைத்தீவு மாவட்டத்தில் உள்ள கோயில்கள்
பகுப்பு:இலங்கையில் உள்ள பிள்ளையார் ஆலயங்கள்
மீண்டும் ஜீனோ

**மீண்டும் ஜீனோ** எனப்படுவது மறைந்த தமிழ் எழுத்தாளர் சுஜாதாவால் 1987  இல் ஆனந்த விகடன் இதழில் தொடராக எழுதப்பட்ட ஒரு அறிவியல் புனைகதையாகும். பின்னர் இது புத்தகமாக வெளியிடப்பட்டது. இந்தப் புத்தகம் என் இனிய இயந்திரா எனும் புதினத்தின் தொடர்ச்சியாக எழுதப்பட்டுள்ளது.

## திரைப்படம்
என் இனிய இயந்திரா மற்றும் மீண்டும் ஜீனோ ஆகிய நாவல்களைத் தழுவியே திரைப்பட இயக்குநர் சங்கரின் இயக்கத்தில் ரஜினிகாந்த் நடித்து 2010 ல் வெளிவர இருக்கும் எந்திரன் திரைப்படம் அமைந்திருப்பதாகவும் கொலிவூட் திரையுலகில் பேசிக்கொள்ளப்பட்டது.

## குறிப்புகள்


பகுப்பு:1987 தமிழ் நூல்கள்
பகுப்பு:சுஜாதாவின் புதினங்கள்
பகுப்பு:திரைப்படமான நூல்கள்
அயனிய ஒழுங்கு

thumb|right|200px|Architects' first real look at the Greek Ionic order: Julien David LeRoy, ''Les ruines plus beaux des monuments de la Grèce'' Paris, 1758 (Plate XX)
thumb|right|200px|Ionic order: '''1''' - entablature, '''2''' - column, '''3''' - cornice, '''4''' - frieze, '''5''' - architrave or epistyle, '''6''' - capital (composed of abacus and volutes), '''7''' - shaft, '''8''' - base, '''9''' - stylobate, '''10''' - stereobate.
**அயனிய ஒழுங்கு** என்பது, செந்நெறிக்காலக் கட்டிடக்கலையின் மூன்று ஒழுங்குகளுள் அல்லது ஒழுங்கமைப்பு முறைமைகளுள் ஒன்று ஆகும். ஏனைய இரண்டு ஒழுங்குகள் டொரிய, கொறிந்தியன் என்பன. இவை தவிர தசுக்கன், கூட்டு என்னும் இரண்டு ஒழுங்குகள் 16 ஆம் நூற்றாண்டு இத்தாலியில் சேர்க்கப்பட்டன. 

அயனிக் ஒழுங்கு கிமு 6 ஆம் நூற்றாண்டின் நடுப் பகுதியில் அயோனியாவில் உருவானது. அயோனியா, அயோனிய மொழி பேசிய கிரேக்கர்கள் குறியேறி இருந்த சின்ன ஆசியாவின் கரையோரப் பகுதிகளையும், தீவுகளையும் உள்ளடக்கியிருந்தது. அயனிக் ஒழுங்கில் அமைந்த தூண்கள் கிமு 5 ஆம் நூற்றாண்டில் கிரீசுத் தலைநிலப் பகுதியில் புழக்கத்தில் இருந்தது. ரோய்க்கோசு என்னும் கட்டிடக்கலைஞரால், கிமு 570க்கும் 560 க்கும் இடையில் கட்டப்பட்ட சாமோசில் உள்ள ஹேரா கோயிலே அயனிய ஒழுங்கில் கட்டப்பட்ட முதல் பெரிய கோயில் ஆகும். இக் கோயில் பத்தாண்டுக் காலம் மட்டுமே இருந்து, பின்னர் ஏற்பட்ட நிலநடுக்கத்தின் காரணமாகத் தரைமட்டம் ஆகியது. நீண்டகாலம் நிலைத்திருந்த அயனிய ஒழுங்கில் அமைந்த கோயில் எபெசசு என்னும் இடத்தில் அமைந்திருந்த ஆர்ட்டெமிசு கோயில் ஆகும். இது பண்டைய உலகின் ஏழு அதிசயங்களுள் ஒன்றாக விளங்கியது.

கிரேக்க டொரிய ஒழுங்கைப் போலன்றி அயனிய ஒழுங்கில் தூண் ஒரு அடித்தளத்தின் மீது அமைந்திருந்தது. இந்த அடித்தளம் தூண் தண்டை அதைத் தாங்கிய மேடையில் இருந்து பிரித்தது. இத் தூண்களின் போதிகைகள் இரட்டை நத்தையோடு போன்ற சுருள் வடிவம் கொண்டவையாக இருந்தன.

## மேற்கோள்கள்

பகுப்பு:செந்நெறிக் கட்டிடக்கலை
முள்ளெலி

**முள்ளெலி** (*Hedgehog*, விலங்கியல் பெயர்: *Erinaceinae*) என்பதை, ஆங்கிலத்தில் **முட்காட்டுப்பன்றி** என்ற பொருளில் அழைக்கின்றனர். இவ்வகை விலங்குகள், பெருச்சாளி போன்று உருவத்திலும், உடலின் மேற்புறம் முள்ளம் பன்றியைப் போலவும் அமைப்புடையதாக இருக்கின்றன.

## விலங்கின வகைப்பாடு
*எரினசெமொர்பா* என்ற வரிசையில் இப்போதுள்ள, ஒரே உயிரியல் குடும்பம் *எரினசிடே* ஆகும். இக்குடும்பத்தில் இரண்டு  துணைக்குடும்பங்கள் உள்ளன. அவற்றுள் முள்ளெலிகள், ஒரு துணைக்குடும்பமாகும்.

## விளக்கம்
தோற்றத்தில் முள்ளம் பன்றியைப்போல் தோன்றினாலும் இவை முள்ளம் பன்றி கிடையாது.  இவை அரை கிலோ வுக்கும் குறைவான எடையுடன், 7 முதல் 15 செமீற்றர்கள் நீளமுடன் ஒரு சிறிய தேங்காய் அளவு இருக்கும். இதன் உடலின் மேல் 2 முதல் 3 செமீற்ரர்கள் முடகளைக் கொண்டிருக்கிறது.

## உணவு மற்றும் வாழ்விடம்
இரவாடி உயிரினமான இது பூச்சிகள், தவளைகள், பல்லிகள், சிறிய ஊர்வன போன்றவற்றை இரவு நேரங்களின் வேட்டையாடி உட்கொள்கிறது. தெரிக்காடுகள், புதர்கள், வறண்ட நிலப்பகுதிகள், மேலும் உயரமான மலைப்பகுதிகள் போன்றவற்றில் வாழுகிறது. பூச்சிகளை இவை அதிகமாக உட்கொள்வதால்  சங்கிலியின் தொடர்புக்கு உருதுணையாக இருக்கிறது.

## உயிரிய நிலை
உலகில் இதுவரை 16 வகையான முள்ளெலிகள் கண்டுபிடிக்கப்பட்டுள்ளன. இவற்றில் 13 வகை முள்ளிலிகள் அழிவு நிலைக்கு தள்ளப்பட்டுள்ளது. இவற்றில் இந்தியாவில் 3 வகையான முள்ளிலிகள் காணப்படுகின்றன. அவை நீள்காது முள்ளெலி, வெளிர் முள்ளெலி, மற்றும் தென்னிந்திய முள்ளெலி போன்றவையாகும்.

## வாழ்விடங்கள்
இந்திய நாட்டில் தமிழகம், கேரளம், ஆந்திராவில் சில இடங்கள் போன்றவற்றில் காணப்படுகிறது. 
மேலும் 1832 முதல் 1972 ஆம் ஆண்டு காலகட்டத்தில் தென் தமிழகத்தில் வருஷநாடு பள்ளத்தாக்கு, மன்னார் வளைகுடா, திருச்சி, கோயம்புத்தூர், திருநெல்வேலி, கன்னியாகுமரி, சேலம், நீலகிரி, சென்னை,  ஈரோடு, அவிநாசி, பெருந்துறை, வில்லிப்புத்தூர்,  பாண்டிச்சேரி, திருப்பூர் போன்ற இடங்களில் அதிகமாக காணப்பட்டது. ஆனால் தற்போது எடுக்கப்பட்ட கணக்குப்படி கடந்த 10 ஆண்டுகளில் 80% அழிந்துவிட்டதாக தெரிகிறது.﻿

## அழிவு
தமிழகத்தில் இராமநாதபுரம் வட்டம் கீழக்கரைப் பகுதியில் வாழும் மக்கள் இதனை நெய் கலந்து சாப்பிட்டால் கக்குவான் இருமல் நோய் மட்டுப்படுவதாக கூறுகின்றனர். அதோடு காற்றாலை, தீ, காடுகள் அழிப்பு, புதிய சாலை அமைத்தல் இப்படியாக இவ்வுயிரினத்தின் வாழ்விடம் பெருவாரியாக அழிக்கப்பட்டுவிட்டது.

## காட்சியகம்

File:European_hedgehog_(Erinaceus_europaeus).jpg|ஐரோப்பிய முள்ளெலி*Erinaceus europaeus*
File:Atelerix_albiventris.jpg|ஆப்பிரிக்க குள்ளமுள்ளெலி*Atelerix albiventris*
File:Baxter_flower.jpg|வளர்ப்பு முள்ளெலி
File:Hedgehog self-anointing.jpg|தற்தூய்மையில் ஈடுபடும் முள்ளெலி
File:Cmglee Horniman hedgehog skin skeleton.jpg|பதப்படுத்தப்பட்ட தோலும், எலும்புக்கூடும்
File:Hedgehog sting in SEM, 20x en.GIF|முள்ளெலியின் ஒரு முள்நுனி(5 மி.மீ.)


## குறிப்புகள்


## மேற்கோள்கள்

*
பொன்னையா (நடனக் கலைஞர்)

**பொன்னையா** (1804 - 1864) பரதநாட்டிய தஞ்சை நால்வருள் ஒருவர். சிறந்த இயலிசைப் புலவராகவும், நாட்டிய ஆசிரியராகவும் விளங்கியவர். இவர் "பரதநாட்டியத்தை கச்சேரி பாணியில் எந்த இடத்திலும் எப்பொழுதும் நடத்தக் கூடிய முறைகளை வகுத்தார். அதற்காக ஆழ்ந்த ஆராய்ச்சிகளையும் செய்தார். இன்றைக்கு ஆரம்பப்பாடமாக சரளி, ஜண்டை வரிசைகளை வகுத்த சிறப்புடன் நாட்டியத்திற்கும் ஆரம்பப்பாடமாக அடவுகள் பத்து என்று வகுத்த பெருமை பொன்னையாவிற்கு உரியது."

## வாழ்க்கைக் குறிப்பு
பொன்னையா தஞ்சாவூர் சுப்பராயன் என்பவரின் இரண்டாவது மகனாவார். இவருடன் கூடப் பிறந்தவர்கள் சின்னையா, சிவானந்தம், வடிவேலு ஆகியோர். தமிழ், தெலுங்கு, சமக்கிருத மொழிகளில் தேர்ச்சி பெற்றார். இசை மும்மூர்த்திகளில் ஒருவரான முத்துசுவாமி தீட்சிதரிடம் இசைப் பயிற்சி பெற்றார். சகோதரர்கள் நால்வருக்கும் சரபோசி மன்னர் முன்னிலையில் இசை அரங்கேற்றம் நடைபெற்றது.

## மேற்கோள்கள்


பகுப்பு:தஞ்சை நால்வர்
பகுப்பு:1804 பிறப்புகள்
பகுப்பு:1864 இறப்புகள்
பகுப்பு:தஞ்சாவூர் மாவட்ட மக்கள்
கட்டமைப்பியத் திரைப்படக் கோட்பாடு

**கட்டமைப்பியத் திரைப்படக் கோட்பாடு** என்பது குறியீடுகள், மரபொழுங்குகள் மூலம் திரைப்படங்களில் எவ்வாறு பொருள் விளக்கம் ஏற்படுத்தப்படுகின்றது என்பது தொடர்பில் கவனம் செலுத்துகின்றது. இது மொழிகள், தொடர்பாடல் மூலம் பொருளைப் புலப்படுத்தும் முறையிலும் வேறுபட்டது அல்ல. எளிய காட்சிகளின் தொகுப்பு ஒன்றின் மூலம் எவ்வாறு கூடுதலான எண்ணக்கருக்களைப் புரியவைக்க முடியும் என்பதை ஒரு எடுத்துக் காட்டு மூலம் விளங்கிக் கொள்ளலாம். ஒரு மனிதனின் வெறுமையான உணர்ச்சிகளோடு கூடிய முகத்தையும், பின்னர் நாவூறவைக்கும் உணவையும் மீண்டும் அம் மனிதனின் முக உணர்வுகளையும் காட்டுவதன் மூலம் பசியைப் புரிய வைக்க முடியும். உண்மையில் இக் காட்சிகள் எதுவுமே நேரடியாகப் பசி பற்றிக் குறிப்பிடவில்லை ஆனால், காட்சிகளின் ஒழுங்கமைப்பின் மூலம் பார்ப்பவர்களுக்கு இந்தத் தகவலை வழங்குதல் சாத்தியமாகின்றது.

இத்தகைய கூடுதல் பொருள் விளக்கத்துக்கான காரணங்களைத் தனித்தனியாகப் பிரித்துப் பார்த்தல் சிக்கலானது. ஒளியமைப்பு, காட்சிக் கோணம், காட்சியின் நீளம், ஒழுங்கமைப்பு, பண்பாட்டுப் பின்னணி, மற்றும் பல கூறுகள் பொருள் விளக்கத்தை வலுவடையச் செய்யவோ அல்லது குறைக்கவோ கூடும்.

## இவற்றையும் பார்க்கவும்
* கட்டமைப்பியம்
* பொருள் (குறியியல்)
* குலேசோவ் சோதனை
* குறியியல்சார் இலக்கியத் திறனாய்வு

## மேற்கோள்கள்

பகுப்பு:கட்டமைப்பியம்
பகுப்பு:திரைப்படங்கள்
பாடாண் திணை

**பாடாண் திணை:** ஓர் ஆண் மகனின்(வேந்தா்) சிறப்பியல்புகளைக் கூறி, அவனது வீரத்தையும் புகழையும் குடிப்பெருமையையும் கொடைவள்ளன்மையும் கல்வியறிவையும் செல்வத்தையும் குறித்துப் புகழ்ந்து பாடுவது.ஆண்மகனின் ஒழுங்கலாற்றைக்  கூறுவது பாடாண் திணை ஆகும்.

## எடுத்துகாட்டு
அறுகுளத் துகுத்து மகல்வயற் பொழிந்தும்

உறுமிடத் துதவா துவா்நில மூட்டியும்

வரையா மரபின் மாாி போலக்

கடாஅ யானை கழற்கால் பேகன்

கொடைமடம்  படுத வல்லது

படைமடம் படான்பிறா் படைமயக் குறினே.

-புறநானுாறு

## மேற்கோள்கள்

பகுப்பு:குறுங்கட்டுரைகள்
பகுப்பு:புறநானூறு
பகுப்பு:தமிழர் போரியல்
பகுப்பு:புறப்பொருள் திணைகள்
ஆத்தூர்

**ஆத்தூர்** என்ற தலைப்பில் உள்ள  கட்டுரைகள்:
*ஆத்தூர் (சேலம்)
* ஆத்தூர் வட்டம் (சேலம்)
* ஆத்தூர் ஊராட்சி ஒன்றியம் (சேலம்)
* ஆத்தூர் வட்டம் (திண்டுக்கல்)
* ஆத்தூர் ஊராட்சி ஒன்றியம் (திண்டுக்கல்)
* ஆத்தூர் (தூத்துக்குடி)
* ஆத்தூர் (கன்னியாகுமரி)
* ஆத்தூர் ஊராட்சி, காட்டாங்குளத்தூர்
----
கொறிந்திய ஒழுங்கு

thumb|right|250px|ரோமில் அமைந்திருந்த பந்தியன், மறுமலர்ச்சிக்காலத்திலும் அதற்குப் பின்னும் வந்த கட்டிடக்கலைஞர்களுக்கு ஒரு மாதிரியாக அமைந்திருந்தது.
thumb|ஜோர்தானில் உள்ள ஜெராசில் காணப்படும் கொறிந்தியத் தூண்கள்

**கொறிந்திய ஒழுங்கு** என்பது, செந்நெறிக் கட்டிடக்கலை எனப்படும் பண்டைக் கிரேக்க, ரோமன் கட்டிடக்கலைகளில் புழக்கத்தில் இருந்த மூன்று முக்கியமான ஒழுங்குகளில் ஒன்று ஆகும். ஏனைய இரண்டும் டோரிய ஒழுங்கு, அயனிய ஒழுங்கு என்பன. இவற்றுள் அதிக அழகூட்டல்களோடு அமைந்தது கொறிந்திய ஒழுங்கே. இவ்வொழுங்கின் தூண்கள் தவாளிகளோடு கூடிய தண்டுகளையும், அகாந்தசு இலை வடிவம் மற்றும் சுருள் வடிவங்களால் அழகூட்டப்பட்ட போதிகைகளையும் கொண்டன.

கொறிந்திய ஒழுங்கின் பெயர் "கொறிந்த்" என்னும் கிரேக்க நகரத்தின் பெயரில் இருந்து பெறப்பட்டது. எனினும் இது முதலில் வெளிப்புறத்தில் பயன்படுத்தப்பட்டது ஏதென்சு நகரிலேயே. இவ்வொழுங்கு கிரேகத்திலேயே உருவானது எனினும், கிரேக்கர் தமது கட்டிடக்கலையில் இதை மிகவும் குறைவாகவே பயன்படுத்தினர். ரோமர் காலத்திலேயே இது முழு அளவில் பயன்பட்டது.

## ரோமரின் கொறிந்திய ஒழுங்கு
அளவுவிகிதமே கொறிந்திய ஒழுங்கின் இயல்பை வரையறுக்கும் சிறப்பு அம்சம். இதன் அளவுகளும், விகிதங்களும் குறித்த விதிகளுக்கு அமைய ஒருங்கிணைவாக அமைந்திருந்தன. கொறிந்தியத் தூணின் மொத்த உயரத்துக்கும், அத் தூணின் தண்டின் உயரத்துக்கும் இடையிலான விகிதம் 6:5 ஆகும். இதனால், தூணின் உயரம் 6 ரோம அடிகளின் மடங்குகளாகவும், அதன் தண்டு 5 ரோம அடிகளின் மடங்குகளாகவும் அமைந்தன. கொறிந்தியத் தூண்கள் அளவு விகிதத்தைப் பொறுத்தவரை ஒன்றாகவே இருந்ததலும், கொறிந்தியத் தூண்களை மேலும் ஒடுக்கமாக அமைக்க முடியும். கொறிந்தியத் தூண்களின் சிறப்பு அவற்றின் நுணுக்கமான செதுக்குவேலைகளோடு கூடிய போதிகைகளே. இப் போதிகைகளின் நான்கு மூலைகளிலும் அமையும் சுருள் வடிவ அமைப்புகள் வெளியே துருத்திக் கொண்டிருப்பதனால், போதிகைகளின் மேல் அமைக்கப்படும் பலகை என்னும் உறுப்பின் பக்கங்கள் உள்வளைந்து காணப்படுகின்றன.

பகுப்பு:செந்நெறிக் கட்டிடக்கலை
தசுக்கன் ஒழுங்கு

thumb|right|அன்ட்ரியா பல்லாடியோவின் நூலில் (1570) காணப்படும், தசுக்கன் ஒழுங்கைக் காட்டும் வரைபடம்
**தசுக்கன் ஒழுங்கு** என்பது, செந்நெறிக் காலக் கட்டிடக்கலை ஒழுங்குகளுள் ஒன்றாகக் கருதப்படும் ஒரு ஒழுங்கு ஆகும். இந்த ஒழுங்கு பற்றிய விபரங்கள் டோரிய ஒழுங்கு, அயனிய ஒழுங்கு, கொறிந்திய ஒழுங்கு ஆகியவற்றைப் போல மிகப் பழைய கட்டிடக்கலை நூல்களில் காணப்படவில்லை. இது பற்றிய விபரங்களைக் கிபி 16 ஆம் நூற்றாண்டிலேயே அக்காலத்து இத்தாலியக் கட்டிடக்கலைக் கோட்பாட்டாளர்களால் செந்நெறிக் கட்டிடக்கலை நூல்களில் எழுதினர். இத்தாலியரான செபசுத்தியானோ செர்லியோ தமது கட்டிடக்கலை பற்றிய நூலில் (1537௫1) தசுக்கன் ஒழுங்கு உட்பட ஐந்து ஒழுங்குகளையும் பற்றி விரிவாக விளக்கியுள்ளார். அன்ட்ரியா பல்லாடியோவும் தசுக்கன் ஒழுங்கு குறித்த விபரங்களைத் தந்துள்ளார். இவ்விரு அறிஞர்களின் நோக்கில், தசுக்கன் ஒழுங்கு கிரேக்க டோரிய ஒழுங்கு, அயனிய ஒழுங்கு என்பவற்றைவிடக் காலத்தால் முந்தியது. அவர்கள் காலத்தில் கிடைக்கக்கூடியதாக இருந்த பல வரலாற்று எடுத்துக்காட்டுகளைக் கொண்டு தமது வாதங்களை முன்வைத்து உள்ளனர். எனினும் தசுக்கன் ஒழுங்கின் காலம் குறித்த கருத்து வேறுபாடுகள் இன்றுவரை உள்ளன.

தசுக்கன் ஒழுங்கில், தூண்கள் எளிமையான அடித்தளத்துடன், தவாளிகள் அற்றவையாக உள்ளன. தலைப் பகுதியும் அதற்கு மேலுள்ள பகுதியும் அழகூட்டல்கள் எதுவும் இன்றி இருக்கின்றன. Serlio alone gives a stockier proportion of 1:6. எளிமையான தலைப்பகுதிக்குக்கீழே தூணில் ஒரு வளையம் இருக்கும். இதன் எளிமையில் இது டோரிய ஒழுங்கை ஒத்துள்ளது. ஆனால், இதன் அளவுவிகிதங்கள் அயனிய ஒழுங்கைப்போன்று அமைந்துள்ளன. இந்த ஒழுங்கு, படைத்துறைக் கட்டிடங்கள், களஞ்சியக் கட்டிடங்கள் போன்றவற்றுக்கே பெரிதும் பொருத்தமானவை எனக் கருதப்படுகின்றது.

## இவற்றையும் பார்க்கவும்
* தசுக்கனி
* ரோமக் கட்டிடக்கலை

## மேற்கோள்

பகுப்பு:செந்நெறிக் கட்டிடக்கலை
ஷெங்கன் பரப்பு

ஐரோப்பியாவில் உள்ள 29 நாடுகள் கொண்ட பரப்பை **ஷெங்கன் பரப்பு** ( Schnegen Area ) என்பர். ஷெங்கன் பரப்பிலுள்ள மக்கள், ஷெங்கன் நாடுகளுக்குள் எந்தவிதமான நுழைவு அனுமதிச் சீட்டு (விசா) போன்ற அனுமதிச்சீட்டுகள் இல்லாமலேயே சென்று வர முடியும்.

ஆஸ்ட்ரியா, பெல்ஜியம், பல்கேரியா, குரோவாசியா,சைப்பிரசு, செக் குடியரசு, டென்மார்க், எஸ்தோனியா, பின்லாந்து, பிரான்சு, ஜெர்மனி, கிரீசு, ஹங்கேரி, ஐஸ்லாந்து, இத்தாலி, லாத்வியா,  லித்துவேனியா, லக்சம்பர்க்,  மால்டா, நெதர்லாந்து, போலந்து, போர்த்துக்கல், உருமேனியா,  சுலோவாக்கியா,   சுலோவேனியா,  ஸ்பெயின், சுவீடன், உருமேனியா, பல்காரியா ஆகிய நாடுகள் இந்தக் கூட்டமைப்பில் உள்ளன.

இந்நாட்டு மக்கள் செங்கன் பரப்பு நாடுகளுக்குள் செல்லும் பொழுது கடவுச்சீட்டு, அல்லது தேசிய அடையாள அட்டை போன்றவற்றை விமான நிலையங்களில் கேட்கும் பொழுது காட்ட வேண்டும்.

## குறிப்புகள்

## மேற்கோள்கள்

பகுப்பு:பன்னாட்டு எல்லைக் கடப்புகள்
பகுப்பு:ஐரோப்பிய ஒன்றியம்
பகுப்பு:ஐரோப்பா
பகுப்பு:நுழைவிசைவுகள்
கூட்டு ஒழுங்கு

thumb|right|செந்நெறிக் காலக் கட்டிடக்கலையின் ஒழுங்குகளைக் காட்டும் இப் படத்தில் கீழ் வரிசையின் வலது புறத்தில் உள்ளதே கூட்டு ஒழுங்கு ஆகும்.
**கூட்டு ஒழுங்கு** என்பது செந்நெறிக் காலக் கட்டிடக்கலையின் ஒழுங்குகளாகக் கருதப்படும் ஐந்து ஒழுங்குகளுள் ஒன்று. இது ஒரு கலப்பு ஒழுங்கு ஆகும். இது அயனிய ஒழுங்குப் போதிகையின் சுருள்வடிவப் பகுதியும், கொறிந்திய ஒழுங்கின் அகாந்தசு இலை வடிவ அழகூட்டல்களும் ஒன்றிணைந்து உருவானது. கூட்டு ஒழுங்கின் சுருள் வடிவப் பகுதி பெரியது. இவ்வொழுங்கில் தூணின் உயரம் அதன் விட்டத்தின் 10 மடங்கு ஆகும். 

மறுமலர்ச்சிக் காலம் வரை, கூட்டு ஒழுங்கு தனியான ஒரு ஒழுங்காகக் கருதப்படவில்லை. இது கொறிந்திய ஒழுங்கின் பிற்கால ரோம வடிவமாகவே கொள்ளப்பட்டது. ரோமில் உள்ள போரத்தில் உள்ளதும், கிபி 82 ஆம் ஆண்டில் கட்டப்பட்டதுமான டைட்டசின் வளைவு என்னும் அமைப்பே கூட்டு ஒழுங்கின் முதலாவது எடுத்துக்காட்டாகக் கொள்ளப்படுகின்றது.

## இவற்றையும் பார்க்கவும்

* டொரிய ஒழுங்கு
* அயனிய ஒழுங்கு
* கொறிந்திய ஒழுங்கு
* தசுக்கன் ஒழுங்கு
* கூட்டு ஒழுங்கு

பகுப்பு:செந்நெறிக் கட்டிடக்கலை
ஆவணியாபுரம்

** ஆவணியாபுரம் ** (ஆங்கிலம்:Aavaniapuram), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஆடுதுறையை ஒட்டி இருக்கும் ஒரு ஊராட்சி ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 4,807 மக்கள் இங்கு வசிக்கின்றார்கள்.  இவர்களில் 51% ஆண்கள், 49% பெண்கள் ஆவார்கள். ஆவணியாபுரம்  மக்களின் சராசரி கல்வியறிவு 78.55% ஆகும்,  இது இந்திய தேசிய சராசரி கல்வியறிவான 63% விட கூடியதே. ஆவணியாபுரம் மக்கள் தொகையில் 14.95%  ஆறு வயதுக்குட்பட்டோர் ஆவார்கள்.

## ஆதாரங்கள்


பகுப்பு: தஞ்சாவூர் மாவட்டத்திலுள்ள கிராமங்கள்
கண்ணாடியிழை வார்ப்பு

**கண்ணாடியிழை வார்ப்பு** என்பது கண்ணாடியிழைகளால் வலுவூட்டப்பட்ட பிசின் நெகிழிகளால் பயன்படக்கூடிய ஒரு நல்ல பொருளை தயாரிக்கும் முறையாகும் .
## வார்ப்பு உருவாக்கல்
கண்ணாடியிழை வார்ப்பு முறை மின்செருகி கண்டறிந்த பின் தொடங்கியது. இது பல்வேறு பொருட்களில் இருந்து தயாரிக்கப்படும். இந்த வகையான மின்செருகி வடிவம் வார்த்த பின் வார்ப்பு நீக்கு பொருளை அதன் மீது தெளித்து, வார்ப்பு வெளியில் கொண்டு வரப்படும்.

## மேற்கோள்கள்

பகுப்பு:வார்த்தல்
பகுப்பு:தொழிற்சாலை
பகுப்பு:உற்பத்தியும், தயாரிப்பும்
ஆடி (இயற்பியல்)

thumb|right|ஆடி
**ஆடி** ()  (Mirror) என்பது அதன் ஒரு மேற்பரப்பாவது ஒளியைத் தெறிக்குமாறு அமைந்துள்ள ஒரு பொருள் ஆகும். ஆடிகள் பல வகைகளாக உள்ளன. இவற்றுள் மிகவும் பொதுவான புழக்கத்தில் உள்ளது, தளவாடி ஆகும். தட்டையான மேற்பரப்பைக் கொண்ட இது அதற்கு முன்னுள்ள பொருட்களின் விம்பங்களை அதே அளவில் தெளிவாகக் காட்ட வல்லது. வளைந்த பரப்புக்களைக் கொண்ட ஆடிகளும் உள்ளன. இவ்வாறான ஆடிகள் பிம்பங்களைப் பெருப்பித்து அல்லது சிறிதாக்கிக் காட்டுவதுடன், ஒளிக் கற்றைகளைக் குவிக்கும் வல்லமையும் கொண்டவை. இதனால் இவை, இவ்வியல்புகளைப் பயன்படுத்தும் பல்வேறு சாதனங்களில் பயன்படுகின்றன.

## ஆடிகளின் வகைகள்
*தளவாடி
*வளைவாடி
**குவியாடி
**குழியாடி

### தளவாடி

தளவாடிகள் வீடுகளிலும், பிற இடங்களிலும் பல்வேறு தேவைகளுக்காகப் பயன்படுவதைக் காண முடியும். முக்கியமாக முகம் பார்க்கும் கண்ணாடிகளாகக் கழுவறைகள், ஒப்பனை அறைகள் போன்ற இடங்களில் பொருத்தப்படுகின்றன. சிறிய அல்லது ஒடுங்கிய இடங்களைப் பெரிதுபோல் காட்டுவதற்கு அல்லது அதன் குறுகல் தன்மை தோற்றாமல் இருப்பதற்கு சுவர்களில் பெரிய தளவாடிகளைப் பொருத்துவது உண்டு.

## மேற்கோள்கள்
போகி

**போகி** (*Bhogi*) தமிழ் நாட்காட்டியில் மார்கழி மாதத்தின் கடைசி நாளன்று அதாவது பொங்கல் திருநாளின் முதல்நாள், இந்தியாவில் கொண்டாடுகின்ற பண்டிகை ஆகும். கிரிகோரியன் நாட்காட்டியின்படி வழக்கமாக இப்பண்டிகை சனவரி 13 ஆம் நாளிலும், சில ஆண்டுகளில் சனவரி 14 ஆம் நாளிலும் வரும். பரவலாக போகிப் பண்டிகை தமிழ்நாடு, கர்நாடகா ஆந்திரப் பிரதேசம் மற்றும் தெலுங்கானா மாநிலங்களில் கொண்டாடப்படுகிறது.
வலது|thumb|249x249px|போகியன்று, வீட்டின் கூரையில் செருகப்படும் பூலாப்பூ, வேப்பிலை, ஆவாரம்பூ

வீட்டில் உள்ள பழைய மற்றும் தேவையில்லாத பொருட்களை புறக்கணித்து வீட்டில் புதியன வந்து புகுதல் வேண்டும் என்ற நம்பிக்கையில் மக்கள் போகிப் பண்டிகையைக் கொண்டாடுகிறார்கள். அன்றைய நாள், வீட்டில் தேங்கிப் போயிருக்கும் குப்பைகள் தேவையற்ற பொருட்கள் அப்புறப்படுத்தப்பட்டு வீடு சுத்தமாக்கப்படும்.

இவற்றோடு பழைய பழக்கங்கள், ஒழுக்கக் கேடுகள், உறவுகளிடம் ஏற்பட்ட மனக்கசப்புகள் போன்ற வேண்டத்தகாத எண்ணங்களையும் "ருத்ர கீதை ஞான யக்ஞம்" என அழைக்கப்படும் அக்னி குண்டத்தில் எறிந்து பொசுக்கி வீட்டை மட்டுமல்ல மனதில் இருக்கும் தீய எண்ணங்களையும், தவறான எண்ணங்களையும் நீக்க வேண்டும் என்பது இதில் உள்ள தத்துவமாகும். பல்வேறு தெய்வீகக் குணங்களை தூண்டுவதன் மூலம் ஆன்மாவை உணர்தல், ஆன்மாவை தூய்மையாக்குதல் போன்ற செயல்பாடுகளை இப்பண்டிகை பிரதிபலிக்கிறது. பெரும் பொங்கல், மகர சங்கராந்தி மற்றும் லோரி எனப்படும் பண்டிகைக்கு முந்தைய நாளில் போகிப்பண்டிகை கொண்டாடப்படுகிறது.

இதையொட்டியே பொங்கலுக்கு முன் வீட்டிற்கு புது வர்ணம் பூசி கோலம் இட்டு அழகுபடுத்துவது வழக்கம்.

### நிலைப்பொங்கல்
போகி அன்று, வைகறையில் 'நிலைப்பொங்கல்' நிகழ்வுறும். வீட்டின் முன்வாயில் நிலைக்குப் மஞ்சள் பூசி, திலகமிட்டு, தோகை விரிந்த கரும்பொன்றைச் சாத்தி நிற்கச் செய்து வாழைப்பழம், வெற்றிலை, பாக்கு, குங்குமம் வைத்து, தேங்காய் உடைத்து, கற்பூரம் காட்டி இல்லுறை தெய்வத்தை வணங்குவர். சிறு மணித்துளிகளில் இது முடிவுறும். இதைக் குடும்பத்தலைவி நடத்துவார்.

போகிப் பண்டிகையின் போது போளி, வடை, பாயசம், மொச்சை, சிறுதானியங்கள், பருப்பு வகைகள் போன்றவை இறைவனுக்கு படைத்து பின்னர் உறவுகளால் பகிர்ந்து உண்ணப்படும்.

## மேற்கோள்கள்

பகுப்பு:இந்து சமய விழாக்கள்
பகுப்பு:இந்தியாவின் அறுவடை விழாக்கள்
பகுப்பு:தமிழ்ப் பொங்கல்
பாண்டியன் கிராம வங்கி

**பாண்டியன் கிராம வங்கி** (*Pandyan Grama Bank*) தென் தமிழ்நாட்டின் 16 மாவட்டங்களில் செயல்பட்டுவரும் வட்டார ஊரக வங்கி. இந்திய அரசின் 1976 மண்டல ஊரக வங்கி சட்டத்தின் கீழ் இந்திய அரசு, தமிழக அரசு மற்றும் இந்தியன் ஓவர்சீஸ் வங்கி ஆகியவற்றின் கூட்டு மூலதனத்துடன் 1977ம் ஆண்டு மார்ச் மாதம் 09ம் தேதி சாத்தூரை தலைமையிடமாகக் கொண்டு இவ்வங்கி ஆரம்பிக்கப்பட்டது.

தற்போது 198 கிளைகளுடன் இயங்கிவரும் இவ்வங்கியின் நிர்வாக அலுவலகம் விருதுநகர் மாவட்ட ஆட்சித்தலைவர் அலுவலக வளாகத்தில் தனது சொந்த கட்டிடத்தில் இயங்கி வருகிறது.

## வெளி இணைப்புகள்
* Pandyan Grama Bank

பகுப்பு:தமிழ்நாட்டு வங்கிகள்
பகுப்பு:இந்திய வங்கிகள்
குட்டி இளவரசன் (நூல்)

**குட்டி இளவரசன்** பிரெஞ்சு ​மொழியிலிருந்து ​தமிழாக்கம் ​செய்யப்பட்ட நூல். இதுவரை 173 மொழிகளில் வெளியாகி 80 மில்லியன் பிரதிகள் விற்பனையாகி உள்ளன. 1943இல் வெளியான இந்த நூல், தமிழில் 1981இல் க்ரியா பதிப்பக  வெளியீடாக வெளிவந்தது. இந்த நூலை பிரெஞ்சிலிருந்து மொழிபெயர்த்தவர்கள் வெ. ஸ்ரீராம் மற்றும் மதனகல்யாணி. 

பிரஞ்சு ​மொழியிலிருந்து ​தமிழாக்கம் ​செய்யப்பட்ட நூல். 
பிரெஞ்சு மொழியில் - அந்துவான் து செயிந் தெகுபெறி 
தமிழில் -  வெ. ஸ்ரீராம் + மதனகல்யாணி

## கதைச்சுருக்கம்
பயணம் மேற்கொண்ட விமானி ஒருவர், விமானம் பழுது பெற்று, பாலைவனத்தில் தரையிறங்குகிறார்.  வெம்மை மட்டுமே நிறைந்த சூழலது.
விமானம் பழுதுபார்க்க போராடிக்கொண்டிருக்கும் வேளையில், விண்மீனிலிருந்து ஒரு அழகிய சிறுவன் வருவது போல் கற்பனைக்கொண்டு, அவனோடு கழிக்கும் அற்புத பொழுதுகளை இங்கு கதையாய் விரித்துள்ளார்.

குட்டி இளவரசன், தன்னிடமிருந்த மலர் ஒன்றின்மேல் கோவம் கொண்டு, தன் கிரகத்கதை விட்டு வெளியே வேலை தேடும் பொருட்டும், அறிவை தேடும் பொருட்டும் மற்ற கிரகங்கள் செல்கிறான், அங்கு ஒவ்வொரு கிரகங்களிலும் பலவித மனிதர்களை சந்திக்கிறான். மனிதர்களின் இயல்பு  கண்டு மிகுந்த வியப்படைகிறான். பெரியவர்கள் விசித்திரமானவர்கள் என்று அடிக்கடி தன்னுள் சொல்லிக் கொள்கிறான்.  இறுதியாய் பூமி வந்தடைகிறான், விமானியிடம் நேசம் கொள்கிறான், புதிராய் பேசுகிறான், நரியுடன் நட்பு பாராட்டுகிறான், பின்பு இனம் புரியா உணர்வை சுமக்கும் கனத்த மனதை அளித்துவிட்டு பிரிந்து செல்கிறான்.

## உசாத்துணை
* குட்டி இளவரசன் - ஆங்கிலத்தில் 
* குட்டி இளவரசன்: ஒரு இலக்கிய மர்மம்  சு.தியடோர் பாஸ்கரன்
* குட்டி இளவரசன்! 
* படித்த புத்தகத்திலிருந்து மானஸாஜென்
* குட்டி இளவரசன் - ஓர் அற்புதம்

பகுப்பு:1943 நூல்கள்
பகுப்பு:பிரெஞ்சு நூல்கள்
பகுப்பு:தமிழ் மொழிபெயர்ப்பு நூல்கள்
இரா. மணிகண்டன்

**இரா. மணிகண்டன்** என்பவர் ஒரு தமிழக எழுத்தாளர், கவிஞர். தேனி மாவட்டம் சின்னமனூரில் பிறந்த இவர் சமூகவியலில் முதுகலைப் பட்டமும், ஆற்றுப்படுத்தல் மற்றும் ஆலோசனை வழங்கலில் முதுகலைப் பட்டயமும் பெற்றவர். "யுவபாரதி",  "இளவாணன்", "அன்பின் வசீகரன்" போன்ற புனைப் பெயர்களிலும் கவிதைகள், கட்டுரைகள் போன்றவற்றை தமிழில் வெளியாகும் பல அச்சிதழ்களில் எழுதியுள்ளார். சென்னை மற்றும் புதுவை வானொலியில் இவரது கவிதைகள் ஒலிபரப்பப்பட்டுள்ளன. தேனி முற்போக்கு கலை இலக்கிய மேடையின் 2017ஆம் ஆண்டிற்கான மக்கள் கவி இன்குலாப் படைப்பாக்க மேன்மை விருது பெற்றுள்ளார்.

## வெளியான நூல்கள்
# நீர்வாசம் - கவிதைத் தொகுப்பு (ஆகஸ்டு,  2006)
# மண்ணூறப் பெய்த மழை - கட்டுரைத் தொகுப்பு (பிப்ரவரி,   2017)
# சுவரில் ஆடும் ஊமை ஓவியம் - கவிதைத் தொகுப்பு
(ஜனவரி,   2019)

## வெளி இணைப்புகள்
*yuvabharathy.blogspot.com
*facebook.com/yuvabharathy

பகுப்பு:தமிழக எழுத்தாளர்கள்
பகுப்பு:1976 பிறப்புகள்
பகுப்பு:தேனி மாவட்ட எழுத்தாளர்கள்
பகுப்பு:தமிழகக் கவிஞர்கள்
தி. பரமேசுவரி

**தி. பரமேசுவரி** சென்னையில் 1970ல் பிறந்த எழுத்தாளர், தமிழாசிரியர். பூங்குழலி, திலீபா எனும் புனைப் பெயர்களிலும் கவிதைகள், கட்டுரைகள் எழுதியுள்ளார். அரசு மேனிலைப்பள்ளியில் முதுகலைத் தமிழாசிரியராகப் பணிபுரிகிறார். தமிழ் இலக்கியத்தில் முனைவர் பட்டம் பெற்றவர். இவ்வாய்வேடு “ம.பொ.சி பார்வையில் பாரதி” என்ற பெயரில் நூலாக வெளிவந்துள்ளது. இவரது கவிதைகள் உயிர்மை, அவள் விகடன், ஆனந்த விகடன், பூங்குயில், புதிய பார்வை, யாதும் ஊரே, இளந்தமிழன், அணி, நொச்சி போன்ற இதழ்களில் வெளிவந்துள்ளன.

## வெளியிட்டுள்ள நூல்கள்

**ம.பொ.சி. பார்வையில் பாரதி* - ஆய்வு நூல் [2003]
**எனக்கான வெளிச்சம்* - கவிதைத் தொகுப்பு [2005]
**ஓசை புதையும் வெளி* - கவிதைத் தொகுப்பு [2010]

## பதிப்பித்த நூல்கள்
*ம.பொ.சி.யின் சிறுகதைகள் [2006]
*ம.பொ.சி.யின் சிலப்பதிகார விளக்கத் தெளிவுரை [2008]
**ம.பொ.சி.யின் தமிழன் குரல்* - இதழ்த் தொகுப்பு [2010]

## பரிசுகள்

இவருடைய “எனக்கான வெளிச்சம்” கவிதைத் தொகுப்பிற்காக “திருப்பூர் கலை இலக்கியப் பேரவை பரிசு” பெற்றுள்ளார்.

## வெளி இணைப்புகள்
*tparameshwari.blogspot.com
*facebook.com/t.parameswari

பகுப்பு:தமிழகக் கவிஞர்கள்
பகுப்பு:தமிழக எழுத்தாளர்கள்
பகுப்பு:நவீன தமிழ்க் கவிஞர்கள்
பகுப்பு:தமிழ்ப் பெண் கவிஞர்கள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:சென்னை மக்கள்
றோயல் ஒன்ராறியோ அருங்காட்சியகம்

**றோயல் ஒன்ராறியோ அருங்காட்சியகம்** (Royal Ontario Museum) ரொறன்ரோ, ஒன்றாறியோ, கனடாவில் இருக்கும் ஒரு அருங்காட்சியகம். இது கனடாவில் இருக்கும் மிகப் பெரிய இயற்கை வரலாற்று, உலகப் பண்பாட்டு அருங்காட்சியகம். இது 1857 ம் ஆண்டு தொடங்கப்பட்டது.

பகுப்பு:தொராண்டோ
பகுப்பு:கனடா அருங்காட்சியகங்கள்
ஒன்ராறியோ ஓவியக் காட்சிக்கூடம்

**ஒன்ராறியோ ஓவியக் காட்சிக்கூடம்** (*The Art Gallery of Ontario (AGO)*) என்பது ரொறன்ரோ, ஒன்ராறியோ, கனடாவில் உள்ள ஓவியக் காட்சிக்கூடம்.  25 000 சதுர மீட்டர் பரப்புளவுடன் வட அமெரிக்காவின் மிகப் பெரிய காட்சிக்கூடங்களில் இதுவும் ஒன்று.  இது கனடிய ஓவியங்களை சிறப்பாக காட்சிப்படுத்துகிறது.

## மேற்கோள்கள்


பகுப்பு:தொராண்டோ
பகுப்பு:ஓவியக் காட்சிக்கூடங்கள்
ரோயல் இசைப் பயிலகம்

**ரோயல் இசைப் பயிலகம்** (The Royal Conservatory of Music) என்பது கலைக் கல்வி, மதிப்பீடு, அரங்கேற்றம் ஆகியவற்றை கனடாவில் நிகழத்தும் நிறுவனம் ஆகும்.  இதன் தலைமயகம் ரொறன்ரோ, ஒன்ராறியோவில் உள்ளது.  இது 1886 ம் ஆண்டு தொடங்கப்பட்டது.

பகுப்பு:தொராண்டோ
ஒன்ராறியோ அறிவியல் நடுவம்

**ஒன்ராறியோ அறிவியல் நடுவம்** (Ontario Science Centre ) என்பது ரொறன்ரோ, ஒன்ராறியோ, கனடாவில் அமைந்துள்ள ஒரு அறிவியல் காட்சியகம் ஆகும்.  1969 ம் ஆண்டு இது திறக்கப்பட்டது.  அறிவியல் கண்காட்சிகள், நிகழ்ச்சிகள், பரிசோதனைகள் எனப் பல தரப்பட்ட ஈர்ப்புகள் இங்கு உள்ளன.  பள்ளி மாணவர்கள் இதைப் பெரிதும் பயன்படுத்துகின்றனர்.

பகுப்பு:அறிவியல் காட்சியகங்கள்
பகுப்பு:தொராண்டோ
ரொறன்ரோ விலங்குக் காட்சிச்சாலை

**தொராண்டோ விலங்குக் காட்சிச்சாலை** (Toronto Zoo) என்பது ரொறன்ரோ, ஒன்றாறியோ, கனடாவில் அமைந்துள்ள ஒரு விலங்குக் காட்சிச்சாலை ஆகும்.  710 ஏக்கர்களைக் கொண்ட இது, உலகின் மூன்றாவது பெரிய விலங்குக் காட்சிச்சாலை ஆகும்.  இது 1974 ம் ஆண்டு தொடங்கப்பட்டது.

பகுப்பு:தொராண்டோ
கனடாவின் தேசிய பலே

**கனடாவின் தேசிய பேலே** என்பது 1951 ஆம் ஆண்டில் டொரோண்டோ, ஒன்டாரியோவில் நிறுவப்பட்ட ஒரு கனடிய பேலே நிறுவனமாகும். இதன் முதல் கலை இயக்குநராக செலியா பிரான்கா இருந்தார். சொந்தமான இசைக்குழுவுடன் 70 நடனக் கலைஞர்களைக் கொண்ட இந்த தேசிய பேலே நிறுவனம், 2022 ஆம் ஆண்டு முதல் கலை இயக்குநர் ஹோப் மியூர் தலைமையில் இயங்கி வருகிறது. பல்வேறு பாணிகளைக் கொண்ட பாரம்பரிய முழு நீள செவ்வியல் பேலே நிகழ்ச்சிகளை நிகழ்த்துவதற்கும், சமகால படைப்புகளை ஏற்றுக்கொள்வதற்கும், புதிய பேலே நடனங்களின் உருவாக்கத்தையும், கனடிய நடனக் கலைஞர்கள், நடன அமைப்பாளர்களின் வளர்ச்சியையும் ஊக்குவிப்பதற்கும் இந்நிறுவனம் பெயர் பெற்றது.

இந்த நிறுவனத்தின் படைப்புகளில் சர் ஃபிரெடெரிக் ஆஷ்டன், ஜார்ஜ் பலான்சின், ஜான் கிரான்கோ, ருடோல்ஃப் நுரேயேவ், ஜான் நியூமையர், வில்லியம் ஃபோர்சைத், ஜேம்ஸ் குடெல்கா, வேன் மெக்கிரிகர், அலெக்ஸி ரட்மான்ஸ்கி, கிரிஸ்டல் பைட், கிறிஸ்டோபர் வீல்டன், அஸுர் பார்டன், கில்லாம் கோட் மற்றும் ராபர்ட் பினெட் ஆகியோரின் படைப்புகள் அடங்கும். தேசிய பேலே குழு கனடாவிலும் பன்னாட்டு அளவிலும் சுற்றுப்பயணம் செய்கிறது. இலண்டன், பாரிஸ், ஹாம்பர்க், மாஸ்கோ, செயின்ட் பீட்டர்ஸ்பர்க், நியூயார்க் நகரம், வாஷிங்டன் டி.சி., லாஸ் ஏஞ்சல்ஸ் மற்றும் சான் பிரான்சிஸ்கோ ஆகிய இடங்களில் அரங்கேற்றங்களை நிகழ்த்தியுள்ளது.

## உருவாக்கம்
1951 ஆம் ஆண்டில், கனடாவில் இரண்டு முக்கிய பேலே நிறுவனங்கள் இருந்தன. அவற்றில் ஒன்று குவெனெத் லாய்டின் தலைமையில் இயங்கிய ராயல் வின்னிபெக் பேலே, மற்றொன்று பொரிஸ் வோல்கோஃப் நிறுவிய வோல்கோஃப் கனேடியன் பேலே ஆகியவையாகும். பிந்தைய நிறுவனமானது டொரொண்டோவை தளமாகக் கொண்டிருந்தது. சாட்லர்ஸ் வெல்ஸ் ராயல் பேலேயினால் அமைக்கப்பட்ட முன்மாதிரியைப் பின்பற்றி, பரந்த அடிப்படையிலான கனேடிய பேலே குழுவை உருவாக்கும் நோக்கத்துடன், கனேடிய பேலே ஆர்வலர்களின் ஒரு குழு இந்த நிறுவனத்தை உருவாக்க முன்வந்தது.

ஆங்கில பாலே ஆர்வலர்களான சீலா புளூம், ரோஸ்மேரி வின்க்லி மற்றும் பட்ரீசியா பார்ன்ஸ் (பிறப்பு பெயர் வின்க்லி) (அப்போதைய காலகட்டத்தில் டொரன்டோவில் வசித்து வந்தவர்கள்) தொடக்க கால நிதி திரட்டலுக்குப் பொறுப்பாக இருந்தனர். இந்த முயற்சி நிறுவனத்திற்கு அதன் முதல் நடனக் கலைஞர்கள், நடன அமைப்பாளர்கள் மற்றும் கலை இயக்குநர் ஆகியோரை ஈர்க்க உதவியது. லாய்டும் வோல்கோஃப்பும் நிறுவனத்தின் முதல் கலை இயக்குநராக இருப்பதில் ஆர்வமாக இருந்தனர். ஆனால், புதிய பாலே நிறுவனத்திற்கான நடனக் கலைஞர்களை பாரபட்சமற்று தேர்வு செய்வதை உறுதிப்படுத்த ஒரே வழி வெளியாள் ஒருவரை பணியமர்த்துவதே என்று ஏற்பாட்டாளர்கள் ஒப்புக்கொண்டனர். அம்முடிவின்படி பிரித்தானிய நடனக் கலைஞரும் நடன அமைப்பாளருமான சீலியா ஃபிரான்காவை கலை இயக்குநராகத் தேர்ந்தெடுத்தனர். அவருக்கு நடனக் கலைச் சமூகத்தினுள் பல தொடர்புகள் இருந்தன, ஆனால், அந்த நேரத்தில் அவர் கனடாவிற்கு இரண்டு முறை மட்டுமே சென்றிருந்தார்.

## மேற்கோள்கள்
பகுப்பு:தொராண்டோ
பகுப்பு:கனடாவில் கலைகள்
பகுப்பு:கனடாவில் இசை
திருக்குவளை

**திருக்குவளை** (ஆங்கிலம்:Thirukkuvalai), தமிழ்நாட்டில்  அமைந்துள்ள நாகப்பட்டினம் மாவட்டத்தில் இருக்கும் ஓர் இடமாகும். திருக்குவளை நகரம் முந்தைய தஞ்சாவூர் மாவட்டத்தில்  ஒரு பகுதியாக இருந்தது. 

இந்த ஊரானது இங்கு உள்ள பிரம்மபுரீஸ்வரர் கோயிலுக்காகவும், மு. கருணாநிதிக்காகவும் அறியப்படுகிறது. திருக்குவளையில்தான் மு. கருணாநிதி பிறந்தார். அவர் பிறந்த வீடானது தற்போது நூலகமாக பராமரிக்கப்படுகிறது.

இந்திய 2001 மக்கள் தொகை கணக்கெடுப்பின்படி 3674 மக்கள் இங்கு வசிக்கின்றார்கள்.  இவர்களில் 1834 ஆண்கள், 1840 பெண்கள் ஆவார்கள். திருக்குவளை மக்களின் சராசரி கல்வியறிவு 21.48% ஆகும்.

2011, இந்திய மக்கள் தொகை கணக்கெடுப்பின்படி, இந்தக் கிராமத்தின் மக்கள் தொகை 4255 ஆகும். மேலும் இந்த ஊரில் 1161 குடும்பங்கள் வாழ்கின்றன, இதில் ஆண்கள் 2135, பெண்கள் 2120 ஆவர். இதன்படி பாலின விகிதமானது 993 என்று உள்ளது. மக்கள் தொகையில் 10.62 விழுக்காட்டினர் ஆறு வயதுக்குட்பட்டவர்களாவர். கல்வியறிவு விகிதம் 80.94 விழுக்காடாகும். கல்வியறிவில் ஆண்களின் விகிதம் 88.21 விழுக்காடாகவும், பெண்களின் விகிதம் 73.74 விழுக்காடாகவும் உள்ளது. கல்வியறிவு விகிதமானது ஏறக்குறைய மாநில விகித்தமான 80.09க்கு இணையானக உள்ளது.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள கிராமங்கள்
ஜானகி சபதம்

**ஜானகி சபதம்** (*Janaki Sabatham*),  1976-ஆம் ஆண்டு மார்ச்சு பதினைந்தாம் நாளில் வெளிவந்த தமிழ்த் திரைப்படமாகும். அவினாசி மணியின் இயக்கத்தில் வெளிவந்த இத்திரைப்படத்தில் ரவிச்சந்திரன், கே. ஆர். விஜயா, விஜயகுமார், வெண்ணிற ஆடை நிர்மலா, மற்றும் பலர் நடித்திருந்தனர். இப்படத்தில் பாரதி ராஜா உதவி இயக்குநராகப் பணியாற்றினார்.

## பாடல்கள்
படத்தின் இசையமைப்பாளர்  "மெல்லிசை சக்ரவர்த்தி"  "வி. குமார்".  பாடல்களை கண்ணதாசன், அவினாசி மணி ஆகியோர் எழுதியிருந்தனர்.

# இளமைக் கோவில் ஒன்று - இந்த பாடலை கே.ஜே.யேசுதாசும், கே.சொர்ணாவும் பாடினர்.

## மேற்கோள்கள்

## வெளி இணைப்புகள்
*https://www.imdb.com/title/tt3415248/

பகுப்பு:1976 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:வி. குமார் இசையமைத்த தமிழ்த் திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:சுருளி ராஜன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
முயல் வளர்ப்பு

thumb|right|200px|முயல் வளர்ப்பு
பயண்பாடு

தமிழ்நாட்டில் வளர்ப்புக் கோழிகள், வான்கோழிகள் போன்று இறைச்சிக்கான முயல் வளர்க்கும் பணியும் நடைபெற்று வருகிறது. இந்த வளர்ப்பு முயல்கள் அசைவ உணவகங்களில் ஒரு உணவாக தற்போது பயணில் உள்ளது. இந்தத் தொழிலில் பலர் ஈடுபட்டு வருகின்றனர்.

வளர்ப்பு முறை

முயல் வளர்ப்பின் பொழுது ஒரு வருடத்திற்கு ஆறு முறை குட்டி ஈனும்(போடும்).
ஒவ்வொரு முறையும் 5 முதல் 8 வரை குட்டி ஈனும் (போடும்).
குட்டி ஈன்று(போட்டு) 6 வாரம் வரை குட்டிகளை தாய் முயலிடம் இருந்து பிரிக்க கூடாது.
ஈன்ற குட்டிகளை ஆறு மாதம் வரை
ஒன்றாக வளர்க்கலாம்.ஆறு மாதம்
தொட்டதும் ஆண் முயல்களை ஒன்றாக வளர்க்க கூடாது .
ஒன்றாக வளர்க்கும் பொழுது அவைகள் ஒன்றை ஒன்று கடித்து கொள்ளும்.மேலும் கருவுகற்ற முயலைகளை தனித்தனியாக பிரித்திடல் அவசியம்.இல்லா விடில் ஆண் முயல் கருவுற்ற பெண் முயலை உடலுறவுக்கு
அனுகும் அப்போது பெண் முயல் ஆண் முயலின்
ஆண் குறி விறை அவைகளை கடித்து விடும்.கருவுற்ற பெண் முயலும் பெண் முயலும் கடித்துக்கொள்ள வாய்ப்பு உண்டு.
2 அல்லது 3 பெண் முயலுக்கு ஒரு ஆண் முயல் போதுமானது.பெண் முயல்களை விட குறைந்தது ஒரு மாதம் ஆண் முயல் மூப்புடையதாக இருப்பது அவசியம். 

கூண்டு அமைத்தல் 

2 அடி உயரம் 2 அடி அகலம் 2 அடி நீளம் அளவுகளில் ஒரு அங்குள அளவு இடைவெளி உள்ள கால் அரை அங்குள அளவு (3.15mm)திடம் உள்ள கம்பியில் வலை அமைத்து அதில் நான்கு கால்களை(தூண்கள்) பொருத்துதல் ஒரு முயலுக்கு போதுமானது.
குட்டிகளை தாயிடமிருந்து பிரித்த பிறகு கால் ்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்அங்குள இடைவெளி உள்ள கம்பியில் கூண்டமைத்தல் குட்டிகளின்
கால் கூண்டின் வலையில் சிக்காமல்
இருக்க உதவும்.
தரையியில் முயல் வளர்க்க விரும்பினால் சுற்று சுவர் அல்லது
கட்டிடத்தின் அடித்தளம் குறைந்தது நான்கடி ஆழம் இருத்தல் அவசியம்.
இல்லாது இருந்தால் முயல் குழி தோன்டி பொந்து அமைத்து சுவருக்கு
மறு பக்கம் சென்றுவிடும்.

பராமரிப்பு

தினமும் இரண்டு வேலை கூண்டில்
உள்ள தீவத்னதை எடுத்துவிட்டு அப்பாத்திரத்தை கழுவி
மீண்டும் கூண்டுக்குள் வைத்து தீவனம் அல்லது பச்சை வகை உணவு வழங்கனும். அதோடு கூண்டின் கீழ் விழும் முயல் புலுக்கைகளை கூட்டி அள்ளி எடுத்து அப்புற படுத்தி தினமும் ஒரு முறை நீர் விட்டு கழுவி விடனும்.இல்லா விடில் எறும்புகள் உருவாகி முயல் குட்டிகளை கடித்து கொண்டு விடும்.
குட்டிகள் இரண்டு மாதங்கள் முடிந்து
கறிக்கு விற்களாம்.வளர்க்க வாங்க
வருபவர்களுக்கு குட்டியை தாயிடம் இருந்து பிரித்ததும் விற்களாம்.

நோய்களை தவிர்க்க நாட்டு மருந்துகள் விலை மலிவு.
உடனடி தீர்விற்கு ஆங்கில மருந்துகள்
பலனளிக்கும்.நடப்பில் சிறந்த நுண்ணிய
வைத்தியர் கிடைக்காததால் நாம் ஆங்கில மருத்துவத்தை நாடவேண்டி உள்ளது. 

இயற்கைவிவசாயம் செய்பவர்கள் முயல் வளர்ப்பையும் செய்யலாம்,சிறந்த வருவாய்க்கு இது வழிவகுக்கும்.

செல்ல பிராணியாகவும் தற்சமயம் முயல் வளர்க்கபட்டு வருவது குறிப்பிடத்தக்கது.

## வெளி இணைப்புகள்
* World Rabbit Science Association
* Russian Branch of the World Rabbit Science Association
* Belarusian Rabbit Breeders Public Association 

## மேற்கோள்கள்

பகுப்பு: தொழில்கள்
செவிலியர்

**செவிலியர்** என்பவர் நோயாளியின் நோயைக் கண்டறிந்து அதற்குத் தகுந்தபடி தான் பயின்ற செவிலியப் படிப்பின் வாயிலாகவும், மருத்துவரின் பரிந்துரையின்படியும் மற்றும் அறிவியல் முறைப்படியும் நோயாளிகளுக்குச் சிகிச்சை அளிப்பவர்களாவர்.

மருத்துவர்களுக்கு அவர்களின் சிகிச்சைப் பணிகளில் உதவி செய்பவர்களாகவும், சிகிச்சை பெற்று வரும் நோயாளிகளின் பாதுகாவலராகவும் **செவிலியர்கள்** (Nurse) இருக்கின்றனர். சேவை மனப்பான்மையுடன் செயல்படும் இத்தொழிலில் அதிகமாக பெண்களே ஈடுபட்டுள்ளனர் என்பது இங்கு குறிப்பிடத்தக்கது. சில நேரங்களில் மருத்துவர்களை விட  செவிலியர்களின் பணி மிக முக்கியமானது. அவர்கள் மருத்துவமனைகளிலும், மருத்துவர் அலுவலகங்களிலும், சமுதாய நலக் கூடங்களிலும் பணிபுரிகிறார்கள். நோயாளிகள் வெளியே வர முடியாவிட்டால்  வீட்டிற்கே சென்று வேலை பார்க்கிறார்கள். இவர்களின் கனிவான பேச்சு மற்றும் துரிதமான மருத்துவ சிகிச்சை மூலம் மருத்துவர்களை விட நோயாளிகளுக்கு நெருக்கமாகிறார்கள். அறுவை சிகிச்சையின் போது அவர்களின் பணி இன்றியமையாதது. குழந்தை பிறப்பின்போது அவர்களின்  கவனிப்பு, தாயைப் போன்று அன்பு காட்டுபவர்கள்.  குழந்தை பிறந்த பின்பு அவர்களுக்கு  எப்படி தாய்ப்பால் கொடுப்பது,குளிப்பாட்டுவது  மற்றும் தாய் சேய் நலத்தில் மிகவும் அக்கறை காட்டுவார்கள். கொள்ளை நோய்கள் வரும்போது வீட்டிற்கே செல்லமுடியாமல் மிகத் துரிதமாக செயல்பட்டு மருத்துவரின் அறிவுரைப்படி உதவி செய்வார்கள்

## காட்சியகம்

File:Nurses in gas masks at the trenches in Germany..JPG|முதலாம் உலப்போர்,  செருமனி
File:MNHandWashingNurse.jpg|1930, அமெரிக்கா.
File:General Treatment Clinic for School Children (2715952356).jpg|ஆத்திரேலியா
File:KIRIBATI JUNE-JULY 2007 (10707246653).jpg|ஆத்திரேலியா
File:2june_2007_481.jpg|செஞ்சிலுவைப் பேரணி, இத்தாலி
File:Infermiere Volontarie della Croce Rossa Italiana.jpg|இத்தாலி



பகுப்பு:செவிலியம்